Moet sê ek is baie trots oor hoe my maat sy twee seuns in die dorp groot maak. Hy kry hulle vroeg uit die vere en uit by die agter hekkie wat sommer die begin van n stap roete is van 12 kilos dink ek. Het ook nou onlangs nuwe klim gereedskap vir hulle gekoop sodat hy hulle kan leer berg klim ( ek is nie so happy daaroor) Wens ek was n geldgat dat ek hom n grondjie kan koop naby die dorp om die seuns op te kan groot word. Daar is niks soos plaas groot word met diere en chores om gedoen te word.
Ja die mes ding het eintlik begin toe die oudste gebore is. Ons was op Worcester by die Medi Clinic en die ou het daar in die broeikas gelê en my vrou het toe sy tot verhaal kom gesê ek moet "iets vir my seun gaan koop", bedoelende (vind ek later uit) iets soos 'n teddybeer of rattle of wat ookal. Ek was nog nie so in voeling met die baba storie nie en dwaal toe daar in Worcester se hoofstraat rond en gewaar 'n tipe buitelugwinkel so in 'n stegie. Hulle het nie een teddybeer gehad nie maar wel 'n groot verskeidenheid knipmesse... By die hospitaal gekom was my vrou geweldig "teleurgesteld" in my met die rooi Victorinox.
So hou ek toe maar die knipmes in sy boksie. So twee jaar later maak kleinboet ook sy verskeining op Worcester en weer is ek na die teddybeerlose buitelugwinkel. Met elkeen se 5de verjaarsdag het ek 'n berg trippie met elk gedoen waar ons in die veld geslaap het en die amptelike oorhandiging plaasgevind het.
Ekself het ook so een of twee knipmesse maar is lief vir 'n Leatherman, dra daagliks een by die werk. Langs my bed is 'n 1907 Wilkinson bayonet maar dis nie vir biltong kerf nie!
Vir baie jare dra ek nou al elke dag hierdie cheapie saam met my. Ek het drie van hulle, maar twee is veilig gebêre vir wanneer hul dag kom.